
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO INVESTUOTI TURTĄ IR DIDINTI UŽDAROSIOS AKCINĖS BENDROVĖS „ŠIAULIŲ VANDENYS“ ĮSTATINĮ KAPITALĄ 

2025 m.                       d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos akcinių bendrovių įstatymo 20 straipsnio 1 dalies 18 punktu, 45, 451 ir 49 straipsniais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsniu, Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašu, patvirtintu Lietuvos Respublikos Vyriausybės 2007 m. birželio 6 d. nutarimo Nr. 567 „Dėl savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“ 1 punktu, Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 4 ir 5 dalimis, įgyvendindama Šiaulių miesto savivaldybės tarybos 2015 m. gruodžio 28 d. sprendimą Nr. T-356 „Dėl paviršinių nuotekų tvarkytojo paskyrimo“ ir 2015 m. rugsėjo 24 d. sprendimą Nr. T-250 „Dėl viešojo geriamojo vandens tiekėjo ir nuotekų tvarkytojo paskyrimo“, atsižvelgdama į uždarosios akcinės bendrovės „Šiaulių vandenys“ 2024‑11‑06 raštą „Dėl vandentiekio, buitinių ir paviršinių nuotekų tinklų perdavimo“, Šiaulių miesto savivaldybės administracijos Turto valdymo skyriaus 2025-06-02 raštą Nr. TRS-625 „Dėl nuotekų šalinimo tinklų perdavimo UAB „Šiaulių vandenys“ nuosavybėn, didinant nepiniginiu įnašu bendrovės įstatinį kapitalą“ ir Šiaulių miesto savivaldybės administracijos Turto valdymo skyriaus 2025-06-17 raštą Nr. TRS-692 „Dėl patikslinto perduodamų UAB “Šiaulių vandenys“ lietaus nuotekų ir nuotekų šalinimo tinklų sąrašo pateikimo“, Šiaulių miesto mero 2025‑06-18 pasiūlymą Nr. S-2809 „Dėl sprendimo investuoti savivaldybės turtą“ ir įvertinusi UAB „STIVVF“ 2025-02-20 Nekilnojamojo turto vertinimo ataskaitas Nr. 25014561, Nr. 25014562, Nr. 25014563, Nr. 25014564, Nr. 25014565, Nr. 25014566, Nr. 25014567, Nr. 25014568, Nr. 25014569, Nr. 25014570, kurios pateiktos Audito, apskaitos, turto vertinimo ir nemokumo valdymo tarnybai prie Lietuvos Respublikos finansų ministerijos ir 2025-04-23 viešai paskelbtos, Šiaulių miesto savivaldybės taryba nusprendžia:
.	Investuoti ir kaip nepiniginį įnašą perduoti uždarajai akcinei bendrovei „Šiaulių vandenys“ Šiaulių miesto savivaldybei nuosavybės teise priklausantį nekilnojamąjį turtą – lietaus nuotekų tinklus ir nuotekų šalinimo tinklus (nepriklausomo turto vertintojo nustatyta turto vertė – 2 186 976 Eur), nurodytus šio sprendimo priede, didinant uždarosios akcinės bendrovės „Šiaulių vandenys“ įstatinį kapitalą 2 186 972,32 Eur (dviem milijonais šimtu aštuoniasdešimt šešiais tūkstančiais devyniais šimtais septyniasdešimt dviem eurais, 32 ct) ir išleidžiant  75 517 (septyniasdešimt penkis tūkstančius penkis šimtus septyniolika) vnt. paprastųjų nematerialiųjų vardinių akcijų, kurių kiekviena – 28,96 Eur (dvidešimt aštuoni Eur 96 ct) nominalios vertės, o 3,68 Eur sudarytų akcijų priedą (akcijos nominalios vertės perviršį). 
.	Nustatyti, kad:
. akcijų emisijos kaina lygi jų nominaliajai vertei;
. visos išleistos naujos akcijos perduodamos Šiaulių miesto savivaldybei.
. Pavesti uždarosios akcinės bendrovės „Šiaulių vandenys“ generaliniam direktoriui parengti naują uždarosios akcinės bendrovės „Šiaulių vandenys“ įstatų redakciją, pateikti juos tvirtinti Šiaulių miesto savivaldybės merui ir įregistruoti Juridinių asmenų registre.
. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto perdavimo ir priėmimo aktą ir akcijų pasirašymo sutartį ir atlikti kitus reikalingus veiksmus, susijusius su įstatinio kapitalo didinimu.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniams teismui bet kuriuose šio teismo rūmuose.

